b'\n_START_ARTICLE_\nLeveleriai\n_START_PARAGRAPH_\nLeveleriai (angl. Levellers \xe2\x80\x93 lygintojai) \xe2\x80\x93 Anglijos pilietinio karo ir Anglijos revoliucijos laikotarpio demokratinis jud\xc4\x97jimas.\n_START_SECTION_\nIstorija\n_START_PARAGRAPH_\nLeveleriai labiau rei\xc5\xa1k\xc4\x97si nuo 1647 m., nors jo vadai D\xc5\xbeonas Lilburnas, Ri\xc4\x8dardas Overtonas, Viljamas Valvynas savo id\xc4\x97jomis i\xc5\xa1gars\xc4\x97jo anks\xc4\x8diau. Leveleriai gyn\xc4\x97 princip\xc4\x85, kad moterys ir vyrai yra gim\xc4\x99 lyg\xc5\xabs ir neprivalo paklusti niekam, kol patys nesutinka. Pagal juos, \xc5\xbemogus turi neatimam\xc5\xb3 teisi\xc5\xb3 (s\xc4\x85\xc5\xbein\xc4\x97s laisv\xc4\x97, lygyb\xc4\x97 prie\xc5\xa1 \xc4\xafstatymus ir kitos), kuri\xc5\xb3 negali panaikinti jokia vyriausyb\xc4\x97. Leveleriai gyn\xc4\x97 vald\xc5\xbei\xc5\xb3 atskyrimo princip\xc4\x85, pagal juos Anglijos auk\xc5\xa1\xc4\x8diausios vald\xc5\xbeios organu tur\xc4\x97jo b\xc5\xabti dvejiems metams renkamas Parlamentas, j\xc4\xaf rinkti gal\xc4\x97jo kiekvienas 21 m. sulauk\xc4\x99s anglas (vyras), turintis nekilnojamojo turto._NEWLINE_Leveleriai da\xc5\xbenai klaidingai siejami su digeriais, religine ir pacifistine grupuote, siekusia panaikinti priva\xc4\x8di\xc4\x85 \xc5\xbeem\xc4\x97s nuosavyb\xc4\x99. Leveleriai tur\xc4\x97jo nema\xc5\xbeai \xc4\xaftakos vadinamajai Naujojo pavyzd\xc5\xbeio armijai, kuri nepakluso Parlamento nutarimams juos nuginkluoti. 1649 m. pabaigoje Airijoje leveleriai sukurst\xc4\x97 keli\xc5\xb3 pulk\xc5\xb3 sukilim\xc4\x85, teigdami, kad kareivis, jei nesutinka, neprivalo tarnauti u\xc5\xbesienyje. Sukilim\xc4\x85 numal\xc5\xa1inus jud\xc4\x97jimas skaid\xc4\x97si, 1653 m. prarado politin\xc4\x99 reik\xc5\xa1m\xc4\x99.'